पाएं अपने शहर की ताज़ा ख़बरें और फ्री ई-पेपरडाउनलोड करें
जिले में सोमवार को सभी सीएचसी, सिविल अस्पताल और पीजीआई में सेंटर बनाकर कोरोना वैक्सीनेशन की ड्राइव चलाया गया। सुबह 9 से 3 बजे तक सेशन साइट पर बुजुर्गों और युवाओं को कोविशील्ड वैक्सीन की डोज लगाई गई। अरबन इम्यूनाइजेशन अधिकारी डॉ. परितेव सिंह ने बताया कि सोमवार को पूरे दिन में कुल 1471 लोगों में से 18 से 44 वर्ष आयु वर्ग में 62 फीसदी यानी करीब 914 लोगोें ने वैक्सीन की डोज लगवाई।
अब तक कुल 1,27,142 लाेग वैक्सीन की डाेज लगवा चुके हैं। उन्होंने बताया कि सिविल अस्पताल, पीजीआई व सभी सीएचसी में बने सेंटर्स पर युवाओं ने ऑनलाइन रजिस्ट्रेशन के आधार पर आवंटित सेंटर में पहुंचकर वैक्सीन की डोज लगवाई।
जिले में उपलब्ध वैक्सीन की डोज
वैक्सीनेशन का समय : सुबह 9 से दोपहर तीन बजे तक है।
आरोग्य सेतु एप पर ऐसे करें रजिस्ट्रेशन
आरोग्य सेतु एप पर को-विन का डेश बोर्ड दर्शाएगा। क्लिक करने के बाद लॉग इन/रजिस्टर पर क्लिक करना होगा। 10 अंकों का मोबाइल नंबर दर्ज करना होगा। मोबाइल नंबर पर एक ओटीपी आएगा, जिस दर्ज करने पर मोबाइल नंबर सत्यापित हो जाएगा। इसके बाद अन्य विकल्पों को भरकर आप रजिस्ट्रेशन करा सकते हैं।
कोविन पोर्टल पर इस तरह करें पंजीकरण
पंजीयनकर्ता को कोविन पोर्टल (www.cowin.gov.in) पर जाएं। वहां अपने 10 अंकों वाले मोबाइल नंबर को ओटीपी के जरिए वेरिफाई करें। रजिस्ट्रेशन प्रक्रिया पूरी होने के बाद पंजीयनकर्ता अपने अकाउंट डिटेल में 3 और लोगों को अपने ही मोबाइल नंबर से जोड़ सकते हैं। बाकी प्रक्रिया भी आरोग्य सेतु एप की तरह ही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn